Държавен вестник, бр. 55, 2018 г., стр. 33

БРОЙ  55	
Д Ъ Р Ж А В Е Н  В Е С Т Н И К 	
СТР.  33  
(4) Всяко едно искане на лице, заемащо 
висша публична длъжност, за установяване 
наличието или липсата на конфликт на инте-
реси във връзка с изпълнение на правомощи-
ята или задълженията му по служба следва 
да съдържа:
1. трите имена на съответното лице, зае-
маната от него длъжност и месторабота;
2. изложение на обстоятелствата, на които 
се основава искането – данни за твърдяното 
нарушение на Закона за противодействие на 
корупцията и за отнемане на незаконно придо-
битото имущество, с които разполага лицето, 
подаващо искането, като място и период на 
извършване на нарушението, описание на 
деянието и други обстоятелства, при които е 
било извършено;
3. позоваване на документи или други 
източници, които съдържат информация, 
подкрепяща изложеното в искането;
4. дата на подаване на искането;
5. подпис на подателя.
(5) Към искането могат да се представят 
писмени доказателства, подкрепящи изложе-
ните в него твърдения.
(6) Решението по внесено предложение за 
образуване на производство за установяване 
на конфликт на интереси съдържа:
1. трите имена на лицето, заемащо висша 
публична длъжност;
2. заеманата от него длъжност и место-
работа;
3. данни за твърдяното нарушение на Закона 
за противодействие на корупцията и за отне-
мане на незаконно придобитото имущество, 
като място и период, описание на деянието.
Чл. 34. (1) Дирекция „Координация и кон-
трол“ е на пряко подчинение на председателя 
на комисията. 
(2) Дирекцията по ал. 1:
1. организира провеждането на заседания-
та на комисията и съставянето на проект за 
дневен ред по въпроси, касаещи дейността 
на дирекциите от специализираната адми-
нистрация;
2. изготвя и предоставя на председателя 
окончателния проект на дневен ред за засе-
данията на комисията след обобщаване на 
получените предложения;
3. координира и контролира подготовката 
на материалите за заседанията на комисията;
4. изготвя и докладва пред комисията съв-
местно с директорите на съответните дирекции 
проектите на решения по внесените доклади:
а) за извършените дейности за противодей-
ствие на корупцията на базата на събраните, 
анализирани от дирекция „Противодействие на 
корупцията“ и проверени сведения при или по 
повод на постъпилата информация за прояви 
на корупция на лица, заемащи висши публич-
ни длъжности, с които прави предложения 
до комисията за оперативно взаимодействие 
с прокуратурата и разследващите органи за 
започване на проверка за установяване на 
незаконно придобито имущество по реда на 
глава десета от Закона за противодействие 
на корупцията и за отнемане на незаконно 
придобитото имущество при наличие на за-
конови основания за това и за прекратяване 
на проверката;
б) по чл. 45 от Закона за противодействие 
на корупцията и за отнемане на незаконно 
придобитото имущество, с които дирекция 
„Публичен регистър и конфликт на интереси“ 
дава доклад за съответствие или несъответ-
ствие между декларираните факти и получе-
ната при проверката информация;
в) за образуване на производство за устано-
вяване конфликт на интереси, за прекратяване 
на проверката или за удължаване на срока є, 
за прекратяване на производството при липса 
на конфликт на интереси, за налагане на глоба 
по чл. 171 от Закона за противодействие на 
корупцията и за отнемане на незаконно при-
добитото имущество и нейния размер, както и 
за отнемане по реда на чл. 81 от същия закон 
по доклад на дирекция „Публичен регистър 
и конфликт на интереси“;
5. изготвя становища и докладва пред 
комисията съвместно с директорите на тери-
ториалните дирекции проектите на решения 
по внесените доклади за:
а) образуване на производство за отнемане 
на незаконно придобито имущество, което 
включва внасяне в съда на искане за налагане 
на обезпечителни мерки, за прекратяване на 
проверката или за удължаване на срока є, за 
прекратяване на производството, за отнемане 
в полза на държавата на незаконно придобито 
имущество и за сключване на спогодба по 
чл. 158, ал. 1 от Закона за противодействие 
на корупцията и за отнемане на незаконно 
придобитото имущество;
б) образуване на производство за прекра-
тяване на проверката или за удължаване на 
срока є, за прекратяване на производството, 
за налагане на обезпечителни мерки, за от-
немане в полза на държавата на незаконно 
придобито имущество и за сключване на 
спогодба по чл. 79 от Закона за отнемане в 
полза на държавата на незаконно придобито 
имущество (отм.);
в) образуване на производство за установя-
ване на имущество, придобито от престъпна 
дейност, за налагане на обезпечителни мерки и 
за отнемане в полза на държавата на имущество, 
придобито от престъпна дейност, по Закона за 
отнемане в полза на държавата на имущество, 
придобито от престъпна дейност (отм.);
6. координира дейността по извършване 
на оценка на стойността на установеното 
имущество;
7. при необходимост осъществява съвместно 
с териториалните дирекции процесуалното